**ΕΝΗΜΕΡΩΣΗ - ΔΗΛΩΣΗ - ΣΥΓΚΑΤΑΘΕΣΗ**

**ΕΝΗΜΕΡΩΣΗ**

Με την παρούσα, η εταιρεία με την επωνυμία «Σ. ΛΕΟΥΣΗΣ ΔΙΑΦΗΜΙΣΤΙΚΗ ΕΜΠΟΡΙΚΗ ΑΝΩΝΥΜΗ ΕΤΑΙΡΙΑ» και έδρα στο Μαρούσι Αττικής (οδός Αρτέμιδος, αρ. 3, ΤΚ 15125) (η «Εταιρεία»), σας ενημερώνει για τα εξής:

Στο πλαίσιο της ενέργειας (η «Ενέργεια») που διοργανώνει η Εταιρεία με τίτλο «Imagine your selfie», για λογαριασμό της «ΠΑΠΑΣΤΡΑΤΟΣ ΜΟΝΟΠΡΟΣΩΠΗ ΑΝΩΝΥΜΗ ΒΙΟΜΗΧΑΝΙΚΗ ΕΤΑΙΡΕΙΑ ΣΙΓΑΡΕΤΤΩΝ» και έδρα τον Ασπρόπυργο Δυτικής Αττικής (Ήρεμος Τόπος, θέση Κορορέμι, αρ. 0, Τ.Κ. 19300) (η «PMI»), έχετε κληθεί να υποβάλετε φωτογραφίες ή/ και βίντεο σας, ώστε να αξιολογηθεί, κατά την ελεύθερη κρίση της Εταιρείας και της PMI, αν θα συμμετάσχετε σε επίσημη φωτογράφηση και βιντεοσκόπηση, για τους σκοπούς της Ενέργειας, υλικό από την οποία (με ή χωρίς τη δική σας συμμετοχή) θα χρησιμοποιηθεί ως αναρτήσεις (posts) σε περιβάλλον κοινωνικών δικτύων (Facbook, Instagram, Tik Tok κτλ), Internet banners & διαφημίσεις σε sites αναζήτησης εργασιών και σχετικής εκπαίδευσης (π.χ. kariera.gr, opportyounity.gr) καθώς και ως διαφημιστικό υλικό στα καταστήματα IQOS τόσο σε έντυπη όσο και σε ηλεκτρονική μορφή.

**Η υποβολή φωτογραφιών ή/ και βίντεο ως ανωτέρω είναι απολύτως προαιρετική.**

Η εμφάνισή σας στο πλαίσιο των φωτογραφιών ή/ και των βίντεο που υποβάλετε (και οι τυχόν σχετικές δηλώσεις σας) δε θα πρέπει να έχουν περιεχόμενο προσβλητικό, δυσφημιστικό, ρατσιστικό ή χυδαίο ή εν γένει περιεχόμενο που αντιβαίνει στην εκάστοτε ισχύουσα νομοθεσία, στα χρηστά ήθη και στη δημόσια τάξη.

Ειδικότερα και όσον αφορά στα προσωπικά σας δεδομένα που η PMI, ως υπεύθυνος επεξεργασίας επεξεργασθεί στο πλαίσιο αξιολόγησης των φωτογραφιών ή/ και των βίντεο που θα υποβάλετε (εικόνα ή/ και φωνή σας), η PMI θα επεξεργασθεί τα δεδομένα αυτά βάσει της συγκατάθεσής σας, η οποία προκύπτει δια της κατωτέρω υπογραφής σας και δια της θετικής ενέργειας υποβολής των φωτογραφιών ή/ και των βίντεο σας προς αξιολόγηση. Η PMI δεν μοιράζεται προσωπικά δεδομένα με τρίτους πέραν τρίτων εταιρειών, οι οποίες ενεργούν για λογαριασμό της PMI (π.χ. η Εταιρεία), ως εκτελούντες την επεξεργασία.

Σε κάθε περίπτωση έχετε τα ακόλουθα δικαιώματα: (α) ανάκλησης της ανωτέρω συγκατάθεσής σας, πρόσβασης και διόρθωσης ή διαγραφής των προσωπικών σας δεδομένων ή περιορισμού της επεξεργασίας τους ή αντίταξης στην επεξεργασία, καθώς και δικαίωμα στη φορητότητα των δεδομένων ή (β) υποβολής καταγγελίας στην αρμόδια εποπτική αρχή ([www.dpa.gr](http://www.dpa.gr)). Τα ανωτέρω προσωπικά σας δεδομένα θα τηρούνται μέχρι να ανακαλέσετε τη σχετική συγκατάθεσή σας ή μέχρι ολοκλήρωσης της αξιολόγησης των υποβληθεισών φωτογραφιών ή/ και βίντεο ώστε να κριθεί ποιοι τελικά θα συμμετάσχουν στην Ενέργεια. Σε περίπτωση που θέλετε να ασκήσετε τα δικαιώματά σας σχετικά με την προστασία των προσωπικών σας δεδομένων, μπορείτε να απευθυνθείτε στο commercialcapabilitiesteam.papastratos@pmi.com .

**ΔΗΛΩΣΗ – ΣΥΓΚΑΤΑΘΕΣΗ**

Αναφορικά με τις υποβληθείσες από εμένα φωτογραφίες ή/ και βίντεο (συμπεριλαμβανομένων και των τυχόν δηλώσεών μου), στο βαθμό που αυτά συνιστούν «έργο», κατά την έννοια του νόμου περί πνευματικής ιδιοκτησίας, καθώς και στην περίπτωση που η εμφάνισή μου στο πλαίσιο αυτών συνιστά «ερμηνεία», κατά την έννοια του αυτού νόμου, ρητώς δια της παρούσας μεταβιβάζω/ εκχωρώ, χωρίς οποιοδήποτε οικονομικό ή άλλο αντάλλαγμα, το σύνολο των δικαιωμάτων πνευματικής ιδιοκτησίας και των συγγενικών δικαιωμάτων που είναι αναγκαία για τους σκοπούς της αξιολόγησης των υποβληθεισών φωτογραφιών ή/ και βίντεο ώστε να κριθεί ποιοι τελικά θα συμμετάσχουν στην Ενέργεια.

Επιπλέον, έχοντας ενημερωθεί κατά τα ανωτέρω από την Εταιρεία σχετικά με την επεξεργασία των προσωπικών μου δεδομένων για τους ανωτέρω σκοπούς, συγκατατίθεμαι στη σχετική επεξεργασία αυτών και δηλώνω ότι δεν έχω ουδεμία οικονομική άλλη απαίτηση έναντι της Εταιρείας και της PMI.

Αθήνα, \_\_.\_\_.\_\_\_\_\_

*Ονοματεπώνυμο: \_\_\_\_\_\_\_\_\_\_\_\_\_\_\_\_\_\_\_ Υπογραφή: \_\_\_\_\_\_\_\_\_\_\_\_\_\_\_\_\_\_\_*